pythainlp/thaigov-v2-corpus-22032023 huggingface dataset:
วันพฤหัสบดีที่ 30 มิถุนายน 2565
นายกรัฐมนตรีสนับสนุนเยาวชนทำกิจกรรมสร้างสรรค์นอกห้องเรียน
วันอาทิตย์ที่ 26 มิถุนายน 2565
ต่อจากนี้ไป ขอเชิญรับฟังไทยคู่ฟ้า ค่ะ
พลเอก ประยุทธ์ จันทร์โอชา นายกรัฐมนตรี สนับสนุนให้เด็กและเยาวชนทำกิจกรรมสร้างสรรค์เพื่อพัฒนาตนเองและสังคมนอกเหนือจากการเรียนรู้ทักษะทางวิชาการในห้องเรียน ย้ำหน่วยงานที่เกี่ยวข้อง เช่น กระทรวงวัฒนธรรม กระทรวงการพัฒนาสังคมและความมั่นคงของมนุษย์ กระทรวงการท่องเที่ยวและกีฬา ประสานกับ กทม. จังหวัด สถานศึกษา เข้าไปสนับสนุนหรือเชื่อมโยงกับเด็กและเยาวชนให้มีพื้นที่แสดงออกอย่างสร้างสรรค์ เป็นต้นแบบแก่เพื่อนเยาวชนผ่านกลไกที่มีอยู่หรือสร้างขึ้นใหม่ เช่น สภาเด็กและเยาวชนซึ่งมีเครือข่ายตั้งแต่ระดับชาติไปจนถึงระดับตำบลจัดกิจกรรมหรือเปิดพื้นที่ให้เด็กและเยาวชนได้แสดงความสามารถและเสนอแนวคิดต่าง ๆ มายังรัฐบาลได้ด้วย
“สื่อสารภารกิจรัฐบาล” กับสำนักโฆษก สำนักเลขาธิการนายกรัฐมนตรี
วันพุธที่ 4 สิงหาคม 2564
“ชัยวุฒิ” เป็นประธานพิธีถวายบังคมเนื่องใน“วันสื่อสารแห่งชาติ ประจำปี 2564” เผยพร้อมก้าวสู่รัฐบาลดิจิทัลอย่างเต็มรูปแบบ
“ชัยวุฒิ” เป็นประธานพิธีถวายบังคมเนื่องใน“วันสื่อสารแห่งชาติ ประจำปี 2564” เผยพร้อมก้าวสู่รัฐบาลดิจิทัลอย่างเต็มรูปแบบ
เมื่อวันที่4สิงหาคม2564นายชัยวุฒิธนาคมานุสรณ์รัฐมนตรีว่าการกระทรวงดิจิทัลเพื่อเศรษฐกิจและสังคมเป็นประธานในพิธีถวายบังคมพระบรมราชานุสาวรีย์พระบาทสมเด็จพระปรมินทรมหาจุฬาลงกรณ์พระจุลจอมเกล้าเจ้าอยู่หัวเนื่องในโอกาส“วันสื่อสารแห่งชาติประจำปี2564”โดยมีนางสาวอัจฉรินทร์พัฒนพันธ์ชัยปลัดกระทรวงดิจิทัลเพื่อเศรษฐกิจและสังคมพร้อมด้วยคณะบริหารฯกระทรวงฯเข้าร่วมพิธีณบริเวณลานหน้าอาคารอำนวยการกสทช.ในการนี้รัฐมนตรีดีอีเอสกล่าวย้ำว่าขอให้ความมั่นใจรัฐบาลมีความมุ่งมั่นที่จะขับเคลื่อนนโยบายด้านดิจิทัลเพื่อเศรษฐกิจและสังคมนำพาประเทศให้ก้าวข้ามผ่านสถานการณ์อันเป็นอุปสรรคต่างๆและเสริมสร้างศักยภาพประเทศไทยให้เข้มแข็งอย่างยั่งยืนตลอดไปซึ่งปัจจุบันมีภารกิจสำคัญที่มีความคืบหน้าอาทิโครงการเร่งรัดผลักดันให้อินเทอร์เน็ตเป็นสาธารณูปโภคพื้นฐานโครงการนำร่องการใช้ประโยชน์จากเทคโนโลยี5Gเน้นการส่งเสริมการใช้ประโยชน์๖ด้านได้แก่ด้านเกษตรด้วนสารารณสุขด้านอุดสาหกรรมด้านการศึกษาด้านคมนาคมและด้านเมืองอัจฉริยะหรือสมาร์ทซิตี้รวมถึงการนำระบบคลาวด์กลางภาครัฐมาใช้เชื่อมโยงข้อมูลทุกหน่วยงานรัฐพร้อมนำไปสู่เป้าหมายการเป็นรัฐบาลดิจิทัลอย่างเต็มรูปแบบต่อไป
***********
วันพุธที่ 22 ธันวาคม 2564
รัฐมนตรีว่าการกระทรวงยุติธรรม มอบกรมสอบสวนคดีเพิเศษ เร่งสืบสาวแก๊งขนของหนีภาษีชายแดนทั่วประเทศ ชี้กระทบความมั่นคงทางเศรษฐกิจ
รัฐมนตรีว่าการกระทรวงยุติธรรม มอบกรมสอบสวนคดีเพิเศษ เร่งสืบสาวแก๊งขนของหนีภาษีชายแดนทั่วประเทศ ชี้กระทบความมั่นคงทางเศรษฐกิจ ทำประเทศชาติเสียหาย หากเจ้าหน้าที่เกี่ยวข้องต้องฟันไม่เลี้ยง
เมื่อเวลา 10.00 น. ที่กระทรวงยุติธรรม มีการประชุมผู้บริหารกระทรวงยุติธรรม โดยมีนายสมศักดิ์ เทพสุทิน รัฐมนตรีว่าการกระทรวงยุติธรรม เป็นประธานการประชุม พร้อมด้วย น.ส.ณัฐธ์ภัสส์ ยงใจยุทธ ผู้ช่วยรมว.ยุติธรรม นายวัลลภ นาคบัว นายสหการณ์ เพ็ชรนริทร์ รองปลัดกระทรวงยุติธรรม อธิบดีกรมต่างๆ และผู้บริหารเข้าร่วมการประชุม
นายสมศักดิ์ กล่าวว่า ตนได้รับการร้องเรียนว่ามีการลักลอบขนส่งสินค้าหนีภาษีผ่านทางชายแดนประเทศเพื่อนบ้าน โดยอาศัยช่องโอกาสเกี่ยวกับข้อยกเว้นด้านศุลกากร ลักษณะเป็นการขนส่งผ่านรถบรรทุกตู้สินค้า ผ่านทางชายแดนประเทศลาวเข้าสู่ 3 จังหวัดในช่วง มุกดาหาร นครพนมและหนองคาย มีการลำเลียงประมาณวันละ 3 - 4 ตู้ มูลค่าสินค้าประมาณ 35 - 45 ล้านบาทต่อตู้ และมีการหลีกเลี่ยงภาษีนำเข้า สำแดงภาษีเท็จ ตนจึงขอให้กรมสอบสวนคดีพิเศษ (ดีเอสไอ) เร่งสืบสวนสอบสวนเพื่อเอาผิดและจับกุมกลุ่มบุคคลดังกล่าว เพราะการกระทำเช่นนี้เป็นการสร้างความเสียหายต่อระบบความมั่นคงทางเศรษฐกิจของประเทศ และหากมีเจ้าหน้าที่เข้าไปเกี่ยวข้องก็ต้องดำเนินการตามกฎหมายให้หนัก ไม่มีการละเว้นใครทั้งสิ้น นอกจากนี้ยังมีการลักลอบขนแรงงานซึ่งเป็นลักษณะการค้ามนุษย์ การลักลอบทำลายทรัพยากรอันกระทบต่อสิ่งแวดล้อม ซึ่งไม่ใช่แค่เฉพาะพื้นที่นี้เท่านั้นแต่ขอให้ดำเนินการในทุกพื้นที่ทั่วประเทศ
นพ.ไตรฤทธิ์ เตมหิวงษ์ อธิบดีกรมสอบสวนคดีพิเศษ กล่าวว่า ทางดีเอสไอได้มีการติดตามในเรื่องนี้ ในเบื้องต้น ดีเอสไอได้สนธิกำลังร่วมกับเจ้าหน้าที่ศุลกากร ศรภ. และ กอ.รมน. เข้าตรวจค้นโรงพักสินค้าตามกฎหมายว่าด้วยศุลกากร (โรงพักสินค้าเอกชน) แห่งหนึ่งตั้งอยู่ในพื้นที่จังหวัดนครพนม ซึ่งเป็นสถานที่ตรวจเก็บ หรือตรวจปล่อยของนําเข้า ของผ่านแดน ของถ่ายลํา ที่ยังมิได้เสียอากรและยังอยู่ในอารักขาของศุลกากรแห่งหนึ่ง ผลการตรวจค้นพบสิ่งของต้องสงสัยหลายรายการ ซึ่งเป็นที่น่าเชื่อว่าของมีมูลค่าเกินพิกัดอัตราตามประกาศและอาจมีการหลีกเลี่ยงภาษีรวมมูลค่ากว่าหลายล้านบาท และได้ร่วมกับเจ้าหน้าที่ศุลกากรดำเนินการตรวจสอบอายัดสิ่งของ เพื่อทำการประเมินราคาและเรียกเก็บค่าอากรเพิ่ม และดำเนินการรวบรวมเอกสารเกี่ยวกับการสำแดงการนำเข้าเพื่อสืบสวนขยายผลการกระทำผิดความผิดและตรวจทางเส้นทางการเงินต่อไป
วันจันทร์ที่ 21 มีนาคม 2565
นายกฯ ปลื้ม "กรุงเทพฯ" ถูกจัดอันดับ 1 "Best City" ภูเก็ต - สมุย ได้อันดับ 3 และ 4 "เกาะที่ดีที่สุด" โดยนิตยสาร DestinAsian
....
พลเอก ประยุทธ์ จันทร์โอชา นายกรัฐมนตรีได้รับทราบและร่วมยินดี หลังจากที่นิตยสาร DestinAsian จัดให้ "กรุงเทพฯ" เป็นอันดับ 1 เมืองที่นักท่องเที่ยวทั่วโลกชื่นชอบมากที่สุด (Best City) ในการท่องเที่ยวเอเชียแปซิฟิค ซึ่งมาจากผลการคัดเลือกของผู้อ่าน (Reader's Choice Awards 2022)
.
โดย 5 อันดับแรก คือ กรุงเทพฯ สิงคโปร์ โตเกียว ฮ่องกง และโซล ทั้งนี้ กรุงเทพฯ เคยได้รับเลือกอันดับ 1 มาแล้วเมื่อปี 2020
.
นอกจากนี้ เกาะภูเก็ต และสมุย ยังได้รับการเสนอให้เป็น "เกาะที่ดีที่สุด" ลำดับ 3 และ 4 รวมทั้งท่าอากาศยานนานาชาติสุวรรณภูมิที่ได้รับเลือกให้เป็นสนามบินที่ดีที่สุดอันดับ 3 อีกด้วย
.
นิตยสาร DestinAsian ถือเป็นนิตยสารท่องเที่ยวชั้นนำ และได้จัดงาน Readers’ Choice Awards เป็นประจำทุกปีและต่อเนื่องมากกว่า 10 ปี เป็นการจัดอันดับความเป็นเลิศในภาคการท่องเที่ยวในภูมิภาคเอเชียแปซิฟิก โดยตัดสินจากผลโหวตของผู้อ่านทั่วโลก
.
อ่านเพิ่มเติม คลิกhttps://www.thaigov.go.th/news/contents/details/52752
#ไทยคู่ฟ้า#ร่วมต้านโควิด19
-------------------
วันอาทิตย์ที่ 6 มีนาคม 2565
ครม. ไฟเขียววงเงินกว่า 1,400 ล้านบาท ผลักดัน จ.ภูเก็ต สู่เมืองท่องเที่ยวเชิงสุขภาพระดับโลก
.....
ที่ประชุม ครม. (1 มี.ค. 65) อนุมัติหลักการจัดสรรงบประมาณเพื่อดำเนินโครงการยกระดับการท่องเที่ยวเชิงสุขภาพ จ.ภูเก็ต สู่เมืองท่องเที่ยวเชิงสุขภาพระดับโลก ในที่ดินราชพัสดุ ระยะเวลาดำเนินการ 4 ปี (2566 - 2569) วงเงินลงทุน 1,411.70 ล้านบาท
.
โครงการดังกล่าวจะช่วยเสริมสร้างความพร้อมของระบบโครงสร้างพื้นฐานเทคโนโลยี วิทยาการทางการแพทย์ และระบบบริการทางการแพทย์ รองรับการจัดบริการทางการแพทย์และสาธารณสุขระดับนานาชาติ ส่งผลให้เมืองภูเก็ตกลายเป็นศูนย์กลางการบริการทางการแพทย์ครบวงจรระดับนานาชาติ ประกอบด้วย
.
1.ศูนย์บริการทางการแพทย์และสาธารณสุขระดับนานาชาติครบวงจร (International Health/Medical Plaza)
2.ศูนย์อภิบาลสุขภาพผู้สูงอายุนานาชาติ (Premium Long Term Care)
3.ศูนย์ใจรักษ์ (Hospice Home) หรือศูนย์การดูแลแบบประคับประคองในระยะสุดท้ายของชีวิต
4.ศูนย์เวชศาสตร์ฟื้นฟูครบวงจร (Rehabilitation Center)
.
ซึ่งจะเกิดการจ้างงาน การกระจายรายได้จากนักท่องเที่ยวที่เดินทางเข้ามา เพิ่มผลิตภัณฑ์มวลรวมของประเทศ (GDP) และท้องถิ่น ให้มีการลงทุนเพิ่มขึ้น และส่งผลทำให้มีมูลค่าเศรษฐกิจสูงขึ้น
#ไทยคู่ฟ้า#ร่วมต้านโควิด19
-------------------
วันจันทร์ที่ 5 กรกฎาคม 2564
จ.จันทบุรี ฉีดวัคซีนโควิด 19 เขตชายแดนไทย-กัมพูชา ขับเคลื่อนเศรษฐกิจ
รัฐมนตรีช่วยว่าการกระทรวงสาธารณสุข เปิดโครงการฉีดวัคซีนป้องกันโรคโควิด 19 พื้นที่ชายแดนไทย-กัมพูชา ตลาดบ้านแหลม จ.จันทบุรี  ให้คนไทยและแรงงานต่างด้าวที่อาศัยในพื้นที่ชายแดน อ.โป่งน้ำร้อน และอ.สอยดาว จำนวน 1,100 คน พร้อมเดินหน้าขับเคลื่อนเศรษฐกิจ
วันนี้ (5 กรกฎาคม 2564) ที่ จังหวัดจันทบุรี ดร.สาธิต ปิตุเตชะ รัฐมนตรีช่วยว่าการกระทรวงสาธารณสุข เปิดโครงการฉีดวัคซีนป้องกันโรคโควิด 19 ในพื้นที่ชายแดนไทย-กัมพูชา ตลาดบ้านแหลม จ.จันทบุรี โดยมี นายอลงกรณ์ แอคะรัจน์ รองผู้ว่าราชการจังหวัดจันทบุรี ดร.รัฐวิทย์ ตั้งเกียรติพชร นายกสมาคมการค้าและการท่องเที่ยวชายแดนไทย-กัมพูชา ผู้บริหารกระทรวงสาธารณสุข และหัวหน้าส่วนราชการทุกภาคส่วน ร่วมต้อนรับ
ดร.สาธิตกล่าวว่า วันนี้สมาคมการค้าชายแดนไทยกัมพูชา เอื้อเฟื้อสถานที่ตลาดบ้านแหลม และบุคลากรทางการแพทย์ อสม. และเครือข่ายจากทุกอำเภอในพื้นที่ ร่วมกันจัดบริการฉีดวัคซีนป้องกันโรคโควิด 19 ให้กับคนไทยและแรงงานต่างด้าว จำนวน 1,100 คน ที่อาศัยในพื้นที่ชายแดนของอำเภอโป่งน้ำร้อน และอำเภอสอยดาวทั้ง 2 อำเภอที่ติดกับประเทศกัมพูชา เข้าถึงวัคซีนได้ครอบคลุมและทั่วถึง สร้างภูมิคุ้มกันหมู่ และสร้างความเชื่อมั่นให้ประชาชนกลับมาใช้ชีวิตได้อย่างปกติ ซึ่งสถานการณ์การแพร่ระบาดของโรคโควิด 19 ระลอกใหม่ของจังหวัดจันทบุรี มีผู้ป่วยทั้งสิ้น 1,382 คน กระจายทุกอำเภอ รวมทั้งมีผู้ติดเชื้อคนไทยที่เดินทางกลับมาจากประเทศกัมพูชา จำนวน 239 คน
ดร.สาธิตกล่าวต่อว่า สำหรับพื้นที่ชายแดนที่ติดกัมพูชามี 5 ด่าน เป็นด่านถาวร 2 ด่าน และด่านชั่วคราว 3 ด่านพบว่ามีแนวโน้มคนไทยเดินทางกลับมาเพิ่มมากขึ้น จากการตรวจคัดกรองกลุ่มเสี่ยงในพื้นที่ชายแดน ตั้งแต่วันที่ 31 พฤษภาคม 2564 จนถึงปัจจุบัน รวม 5,888 คน พบผู้ติดเชื้อเป็นคนไทย 30 คน คนกัมพูชา 34 คน จึงเตรียมความพร้อมรองรับ ช่วยลดการแพร่ระบาดของโรคโควิด 19 ในพื้นที่
"พื้นที่ชายแดนเป็นพื้นที่ที่ต้องเฝ้าระวังเป็นพิเศษ การฉีดวัคซีนจะฉีดให้กับทั้งคนไทยและแรงงานที่อยู่ในพื้นที่ด้วย เพื่อเป็นการควบคุมโรคไปกับพร้อมเดินหน้าขับเคลื่อนเศรษฐกิจ ขอให้กำลังใจเจ้าหน้าที่สาธารณสุข เจ้าหน้าที่ด่านหน้า และอสม.ทุกคนที่ทำงานอย่างเหน็ดเหนื่อย ช่วยกันดูแลป้องกันควบคุมโรคในพื้นที่มาอย่างต่อเนื่อง" ดร.สาธิตกล่าว
จากนั้น ดร.สาธิต ได้ลงพื้นที่ตรวจเยี่ยมจุดฉีดวัคซีนในเขตอำเภอเมือง ที่ศูนย์ส่งเสริมอัญมณีและเครื่องประดับจันทบุรี โดยมีทีมแพทย์จาก รพ.พระปกเกล้า ให้บริการ สามารถฉีดได้สูงสุดวันละ 1,500 คน มีจุดone stop service สำหรับผู้สูงอายุ รถนั่ง รถนอน บริการ drive thru สำหรับผู้ป่วยติดเตียงหรือภูมิต้านทานต่ำ มีบริการสมาธิบำบัด (SKT) ก่อนฉีดวัคซีน ส่วนจุดฉีดวัคซีนที่โรงแรมนิว แทรเวิลลอจ์ด มีทีมแพทย์จาก รพ.กรุงเทพ จันทบุรี ให้บริการ สามารถฉีดได้สูงสุดวันละ 800 – 1000 ราย ข้อมูล ณ วันที่ 4 กรกฎาคม 2564 จังหวัดจันทบุรีให้บริการฉีดวัคซีนไปแล้ว 58,692 คน คิดเป็นร้อยละ 15 ของประชากรเป้าหมาย 70 เปอร์เซ็นต์
นอกจากนี้ ได้ตรวจเยี่ยมการดำเนินงาน รพ.สนาม มหาวิทยาลัยราชภัฏรำไพพรรณี พร้อมมอบรถพยาบาล จำนวน 1 คัน ที่ได้รับการสนับสนุนจากบริษัทฟอร์ด ประเทศไทย จำกัด เพื่อใช้ในการรับ-ส่งต่อผู้ป่วยในพื้นที่ รับมอบเครื่องเอ็กซเรย์เคลื่อนที่แบบดิจิทัลพร้อมแผ่นรับรังสี จำนวน 1 เครื่อง และน้ำยาตรวจวิเคราะห์ จากองค์การบริหารส่วนจังหวัดจันทบุรี เพื่อใช้ประโยชน์ในการต่อสู้กับสถานการณ์โควิด 19
*******************************5 กรกฎาคม 2564
วันพุธที่ 21 กรกฎาคม 2564
Cabinet approves additional budget to remedy employers and insured employees under Section 33 in maximum and strict controlled areas
Cabinet approves additional budget to remedy employers and insured employees under Section 33 in maximum and strict controlled areas
July 20, 2021, Government Spokesperson Anucha Burapachaisri disclosed that the cabinet, in its meeting today,approved the budget frameworkof10,985.316million Bahtfortheremedy scheme foremployers andinsuredemployeesunder Section 33in the businesseslocated inthe maximum and strict controlled areas and the Southernmost provinces(10 provinces)who have beenaffected bythe Government’s COVID-19 measures, as proposed by Ministry of Labor.The approved budget frameworkwill add to the earlier-approved2,519.38million Bahtto sumup to the total of13,504.696million Bahtfor the implementation ofthe scheme.
As for additional 3 provinces recently included in themaximum and strict controlled areas, namely, Chachoengsao, Chonburi, and Ayutthaya,the cabinet has approved expansion of the remedy scheme to also cover the 3 provinces.Additional budget frameworkwill later be proposed to the cabinet byMinistry of Labor.
วันศุกร์ที่ 31 ธันวาคม 2564
ระดมพลแก้ไขปัญหาด่านผลไม้
ระดมพลแก้ไขปัญหาด่านผลไม้ติดขัดและโอกาสการขนส่งทางรถไฟ ไทย-ลาว-จีน
นายอลงกรณ์พลบุตรที่ปรึกษารัฐมนตรีว่าการกระทรวงเกษตรและสหกรณ์ในฐานะประธานคณะทำงานจัดทำแผนการแก้ไขปัญหาผลไม้เศรษฐกิจล่วงหน้าทั้งระบบ(เฉพาะกิจ)ซึ่งได้รับมอบหมายจากดร.เฉลิมชัยศรีอ่อนรัฐมนตรีว่าการกระทรวงเกษตรและสหกรณ์ได้ประชุมคณะทำงานฯเป็นการเฉพาะกิจในการแก้ปัญหาและการพัฒนาระบบการขนส่งผลไม้และระบบCold Chainพร้อมด้วยนายอำพันธุ์เวฬุตันติรองปลัดกระทรวงเกษตรและสหกรณ์นายยุคลชนะวัฒน์ปัญญาคณะที่ปรึกษารัฐมนตรีว่าการกระทรวงเกษตรและสหกรณ์และผู้แทนคณะทำงานฯจากกรมส่งเสริมการเกษตรกรมส่งเสริมสหกรณ์กรมวิชาการเกษตรกรมการค้าภายในกรมส่งเสริมการค้าระหว่างประเทศสำนักงานที่ปรึกษาการเกษตรต่างประเทศประจำกรุงปักกิ่งนครกว่างโจวนครเซี่ยงไฮ้นายชาญศักดิ์ชื่นชมรองกรรมการผู้จัดการใหญ่วิศวกรรมและโครงสร้างพื้นฐานบริษัทปตท.จำกัด(มหาชน)นายพงษ์ทรวิเศษสุวรรณรองกรรมการผู้จัดการใหญ่ด้านธุรกิจขนส่งและโลจิสติกส์บริษัทไปรษณีย์ไทยจำกัดนายสุวิทย์รัตนจินดาประธานสมาพันธ์ผู้ให้บริการโลจิสติกส์ไทยสมาคมผู้ค้าและผู้ส่งออกผลไม้ไทยสมาคมทุเรียนไทยบริษัทเวียงจันทน์โลจิสติกส์ปาร์ค-ท่าบกท่านาแล้งบริษัทอินเตอร์เอ็กเพรสบริษัทสตีเวีย(Nitrogen Freezer)โดยมีสำนักงานเศรษฐกิจการเกษตรเป็นฝ่ายเลขานุการคณะทำงานฯ
วันอังคารที่ 31 สิงหาคม 2564
อุตสาหกรรมไทยภายใต้บริบทชีวิตวิถีใหม่ (New Normal)
วิถีชีวิตและพฤติกรรมของคนในสังคมเปลี่ยนแปลงไปจากภาวะปกติ (Normal) ก่อให้เกิดความไม่ปกติ (Abnormal) โดยความไม่ปกติดังกล่าวเมื่อผ่านไประยะหนึ่ง จะกลายเป็นวิถีปกติของคนในสังคม สุดท้ายกลายเป็นปกติใหม่ (New Normal) ในที่สุด
"อุตสาหกรรมไทยภายใต้บริบทชีวิตวิถีใหม่" (New Normal)
จากสถานการณ์โควิด-19 ที่แพร่ระบาดไปทั่วทุกมุมของโลก หลายประเทศรวมถึงไทยจึงได้กำหนดมาตรการการเว้นระยะห่างทางสังคมเป็นหลัก ทำให้วิถีชีวิตและพฤติกรรมของคนในสังคมเปลี่ยนแปลงไปจากภาวะปกติ (Normal) ก่อให้เกิดความไม่ปกติ (Abnormal) โดยความไม่ปกติดังกล่าว เมื่อผ่านไประยะหนึ่งจะกลายเป็นวิถีปกติของคนในสังคม สุดท้ายจะกลายเป็นความปกติใหม่ (New Normal) ในที่สุด
"สิ่งที่ต้องเผชิญจากความปกติใหม่" (New Normal)
- การเข้ามาของเทคโนโลยีสมัยใหม่ การนำ AI สู่การพัฒนาอุตสาหกรรม 4.0
- การลดลงของกระแสโลกาภิวัฒน์ในภาคอุตสาหกรรม จากสถานการณ์โควิด-19 ทำให้มีการหยุดชะงักของห่วงโซ่การผลิต ส่งผลให้การลงทุนโดยตรงหดตัว
- การขาดสภาพคล่องของกิจการ SMEs /การควบควมกิจการ จากสถานการณ์โควิด-19 ส่งผลต่อรายได้ของกิจการในทุกระดับ
"สิ่งที่ต้องปรับตัวเพื่อรองรับความปกติใหม่"
- การใช้แอพพลิเคชั่นประชุมออนไลน์ ตอบสนองต่อพฤติกรรม WFH
- การใช้แพลตฟอร์ม E-Commrerce ตอบสนองต่อพฤติกรรม Shop at Home
- การใช้บริการ Food Delivery ตอบสนองต่อพฤติกรรม Eat @ Home
- การใช้แพลตฟอร์มวีดีโอสตรีมมิ่ง ตอบสนองต่อพฤติกรรม Stay at Home
- การใช้เทคโนโลยีขั้นสูง ผลิตสินค้าอุตสาหกรรม
สแกนอ่านข้อมูล QR Code หรือคลิกลิงค์ด้านล่าง
https://online.fliphtml5.com/xafod/muvt/?1623378081551&fbclid=IwAR2t6XC0WWJgarrgwtsz_aYCX8gx6HzQky5vZLi3HIM2gOuVB6EV8lwIls4#p=1
ที่มา: สำนักงานเศรษฐกิจอุตสาหกรรม
#กระทรวงอุตสาหกรรม
#สำนักงานเศรษฐกิจอุตสาหกรรม
#อุตสาหกรรมไทยภายใต้บริบทชีวิตวิถีใหม่
#NewNormal
#PRIndustrymoi
วันอังคารที่ 26 เมษายน 2565
เอาใจผู้สูงวัย! ครม.อนุมัติจ่ายเงินช่วยเหลือพิเศษผู้สูงอายุ 100 - 200 บาท ตามช่วงวัย รวม 6 เดือน บรรเทาผลกระทบเศรษฐกิจ ช่วยผู้สูงอายุกว่า 10 ล้านคน
เอาใจผู้สูงวัย! ครม.อนุมัติจ่ายเงินช่วยเหลือพิเศษผู้สูงอายุ 100 - 200 บาท ตามช่วงวัย รวม 6 เดือน บรรเทาผลกระทบเศรษฐกิจ ช่วยผู้สูงอายุกว่า 10 ล้านคน
นางสาวรัชดา ธนาดิเรก รองโฆษกประจำสำนักนายกรัฐมนตรี เปิดเผยหลังการประชุมคณะรัฐมนตรี (ครม.) เมื่อวันที่ 26 เมษายน 2565 ว่า ครม.อนุมัติหลักการจ่ายเงินช่วยเหลือพิเศษแก่ผู้สูงอายุที่ได้รับสิทธิสวัสดิการเบี้ยยังชีพในปีงบประมาณ 2565 เฉลี่ยรายละ 100 - 200 บาท ตามช่วงอายุ จำนวน 10,896,444 ล้านคน วงเงินรวม 8,348.16 ล้านบาท เป็นระยะเวลา 6 เดือน ตั้งแต่เดือนเมษายน – กันยายน 2565 ตามที่กระทรวงการพัฒนาสังคมและความมั่นคงของมนุษย์เสนอ เพื่อบรรเทาผลกระทบด้านเศรษฐกิจในช่วงสถานการณ์การแพร่ระบาดของโรคโควิด-19 เนื่องจากสถานการณ์โควิด-19 ผู้สูงอายุได้รับผลกระทบทางรายได้คิดเป็นร้อยละ 50.7 ของผู้สูงอายุทั้งหมด และรายได้ของผู้สูงอายุที่มาจากการทำงานมีสัดส่วนลดลงจากร้อยละ 40 เหลือเพียงร้อยละ 22 (ข้อมูลจากสำนักงานสถิติแห่งชาติ)
การจ่ายเงินช่วยเหลือพิเศษแก่ผู้สูงอายุในครั้งนี้ จะจ่ายเพิ่มจากเบี้ยยังชีพผู้สูงอายุเป็นรายเดือนตามช่วงอายุ เป็นเวลา 6 เดือน ตั้งแต่เดือนเมษายน – กันยายน 2565 ดังนี้
1.อายุ 60 -69 ปี รับเบี้ยยังชีพผู้สูงอายุ 600 บ./เดือน รับเงินช่วยเหลือพิเศษเพิ่ม 100 บ./เดือน รวมเป็น 700 บ./เดือน
2.อายุ 70 -79 ปี รับเบี้ยยังชีพผู้สูงอายุ 700 บ./เดือน รับเงินช่วยเหลือพิเศษเพิ่ม 150 บ./เดือน รวมเป็น 850 บ./เดือน
3.อายุ 80 -89 ปี รับเบี้ยยังชีพผู้สูงอายุ 800 บ./เดือน รับเงินช่วยเหลือพิเศษเพิ่ม 200 บ./เดือน รวมเป็น 1,000 บ./เดือน
4.อายุ 90 ปีขึ้นไป รับเบี้ยยังชีพผู้สูงอายุ 1,000บ./เดือน รับเงินช่วยเหลือพิเศษเพิ่ม 250 บาท/เดือน รวมเป็น 1,250บ./เดือน
นางสาวรัชดากล่าวด้วยว่า ที่ประชุมมอบหมายกระทรวงมหาดไทย โดยกรมส่งเสริมการปกครองท้องถิ่น กรุงเทพมหานคร และเมืองพัทยา ดำเนินการขอรับการจัดสรรงบประมาณ งบกลาง รายการเงินสำรองจ่ายเพื่อกรณีฉุกเฉินหรือจำเป็น เพื่อจ่ายเงินช่วยเหลือพิเศษผู้สูงอายุต่อไป ส่วนกรณีผู้สูงอายุที่ถูกระงับสิทธิ เนื่องจากได้รับสวัสดิการอื่นซ้ำซ้อนจากรัฐ รัฐวิสาหกิจ หรือองค์กรปกครองส่วนท้องถิ่นให้ได้รับสิทธิเบี้ยยังชีพผู้สูงอายุที่ปรับเพิ่มด้วย โดยจะได้รับเมื่อมีการออกระเบียบกระทรวงมหาดไทย ว่าด้วยการจ่ายเงินเบี้ยยังชีพผู้สูงอายุขององค์กรปกครองส่วนท้องถิ่นฉบับใหม่ ตามคำวินิจฉัยของคณะกรรมการกฤษฎีกา (คณะพิเศษ)
วันพฤหัสบดีที่ 24 มิถุนายน 2564
กสร. เปิดตัวระบบ e-Service บริการเงินกู้กองทุนเพื่อผู้ใช้แรงงาน
กรมสวัสดิการและคุ้มครองแรงงาน เพิ่มช่องทางการให้บริการเงินกู้ใหม่ด้วยระบบ e-Service เน้นอำนวยความสะดวก และสร้างความรวดเร็วเพื่อผู้ใช้แรงงาน พร้อมเชิญชวนสหกรณ์ออมทรัพย์เข้าใช้งาน
นายอภิญญา สุจริตตานันท์ อธิบดีกรมสวัสดิการและคุ้มครองแรงงาน (กสร.) เปิดเผยว่า เทคโนโลยี e-Service เป็นเทคโนโลยีสมัยใหม่ที่ช่วยยกระดับขีดความสามารถภาครัฐในการบริการประชาชนผ่านช่องทางออนไลน์ ถือเป็นการปรับบทบาทภาครัฐเป็นผู้อำนวยความสะดวกทางด้านดิจิทัลแบบครบวงจร และช่วยสร้างการรับรู้ และความเชื่อมั่นของภาคประชาชนต่อระบบ e-Service ของภาครัฐ ตามนโยบายรัฐบาล พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ซึ่งนายสุชาติ ชมกลิ่น รัฐมนตรีว่าการกระทรวงแรงงาน รับนโยบายดังกล่าวมาปฏิบัติ โดยมอบให้กรมสวัสดิการและคุ้มครองแรงงาน นำเทคโนโลยี e-Service มาใช้บริการเงินกู้กองทุนเพื่อผู้ใช้แรงงานแก่สหกรณ์ออมทรัพย์ในสถานประกอบกิจการ โดยกำหนดกรอบการให้บริการยื่นคำขอกู้ พร้อมแนบเอกสารประกอบการขอกู้เงิน ติดตามผลการยื่นคำขอกู้เงิน และรอแจ้งผลการพิจารณาอนุมัติเงินกู้ ซึ่งมีขั้นตอนการใช้บริการที่ไม่ซับซ้อน พร้อมทั้งมีคลิปชี้แจงการใช้บริการฯ ผ่านเว็บไซต์กรมสวัสดิการและคุ้มครองแรงงาน เว็บไซต์กองสวัสดิการแรงงาน เว็บไซต์กองทุนเพื่อผู้ใช้แรงงาน และสื่อสังคมออนไลน์ เพื่อให้สหกรณ์ฯ ได้ทราบถึงขั้นตอนการใช้งานของระบบ e-Service อีกทั้งกรมยังได้สนับสนุนให้สหกรณ์ฯ ทั่วประเทศใช้บริการเงินกู้กองทุนเพื่อผู้ใช้แรงงานในช่องทางดังกล่าวด้วย
อธิบดี กสร. กล่าวเพิ่มเติมว่า ระบบ e-Service สำหรับการบริการเงินกู้กองทุนเพื่อผู้ใช้แรงงานนี้เป็นระบบที่น่าสนใจไม่ซับซ้อน จึงขอเชิญชวนให้สหกรณ์ออมทรัพย์ในสถานประกอบกิจการทั้งรายเก่าและรายใหม่ได้ทดลองใช้งาน โดยสามารถยื่นคำขอกู้เงินได้ที่เว็บไซต์กรมสวัสดิการและคุ้มครองแรงงาน www.labour.go.th โดยคลิกเข้าเมนู e-Service ซึ่งจะเริ่มเปิดใช้บริการตั้งแต่วันที่ 1 กรกฎาคม 2564 เป็นต้นไป นอกจากนี้กรมยังให้ความสำคัญกับการให้บริการสาธารณะที่สะดวกและรวดเร็ว และปรับปรุงคุณภาพบริการให้ดียิ่งขึ้นด้วยเทคโนโลยียุคดิจิทัลใหม่ ๆ ครอบคลุมกลุ่มผู้ใช้แรงงานและประชาชนทุกเพศ ทุกวัย ทั้งนี้สามารถติดตามข่าวสารดี ๆ ด้านแรงงาน ได้ที่ เว็บไซต์ เฟซบุ๊ก ทวิตเตอร์ และช่องยูทูป กรมสวัสดิการและคุ้มครองแรงงาน ตามภารกิจหน้าที่ของกรมที่ว่า “กสร. คุ้มครองสิทธิ พัฒนาคุณภาพชีวิตแรงงาน”
วันศุกร์ที่ 30 กรกฎาคม 2564
องค์การขนส่งมวลชนกรุงเทพ ขยายเวลายกเลิกเก็บค่าธรรมเนียมออกบัตรโดยสารล่วงหน้าอิเล็กทรอนิกส์ ทุกประเภท ถึงวันที่ 30 กันยายนนี้
องค์การขนส่งมวลชนกรุงเทพ (ขสมก.) กระทรวงคมนาคม ได้ขยายเวลาการยกเลิกเก็บค่าธรรมเนียมในการออกบัตรโดยสารล่วงหน้าอิเล็กทรอนิกส์ บุคคลทั่วไป และบัตรโดยสารนักเรียน นิสิต นักศึกษา อิเล็กทรอนิกส์ ออกไปอีก 2 เดือน ถึงวันที่ 30 กันยายน 2564
องค์การขนส่งมวลชนกรุงเทพ (ขสมก.) กระทรวงคมนาคม ได้ขยายเวลาการยกเลิกเก็บค่าธรรมเนียมในการออกบัตรโดยสารล่วงหน้าอิเล็กทรอนิกส์ บุคคลทั่วไป และบัตรโดยสารนักเรียน นิสิต นักศึกษา อิเล็กทรอนิกส์ ออกไปอีก 2 เดือน ถึงวันที่ 30 กันยายน 2564 เพื่อลดภาระค่าใช้จ่ายและเป็นการส่งเสริมให้ประชาชนผู้ใช้บริการ เปลี่ยนวิธีการชำระค่าโดยสารเป็นแบบไร้เงินสดมากขึ้น เพื่อลดการสัมผัสเหรียญกษาปณ์และธนบัตร ซึ่งเป็นสื่อแพร่เชื้อไวรัส COVID-19
นายสุระชัย เอี่ยมวชิรสกุล ผู้อำนวยการองค์การขนส่งมวลชนกรุงเทพ เปิดเผยว่า ช่วงสถานการณ์การแพร่ระบาดของโรคติดเชื้อไวรัส COVID-19 ที่ผ่านมา ขสมก. ได้มีการดำเนินการตามมาตรการป้องกันการแพร่ระบาดของโรคอย่างเคร่งครัดมาโดยตลอด เพื่อสร้างความมั่นใจให้กับผู้ใช้บริการ อาทิ การให้พนักงานและผู้ใช้บริการ สวมหน้ากากอนามัยตลอดเวลาขณะอยู่บนรถโดยสาร การฉีดพ่นแอลกอฮอล์ภายในรถโดยสารก่อนนำรถออกวิ่งให้บริการประชาชน และการติดตั้งเจลแอลกอฮอล์บนรถโดยสาร สำหรับให้พนักงานและผู้ใช้บริการล้างทำความสะอาดมือ เป็นต้น นอกจากนี้ ขสมก. ได้มีการยกเลิกเก็บค่าธรรมเนียมออกบัตรโดยสารล่วงหน้าอิเล็กทรอนิกส์ ทุกประเภท ตั้งแต่วันที่ 1 กุมภาพันธ์ - 31 กรกฎาคม 2564 เพื่อส่งเสริมให้ผู้ใช้บริการเปลี่ยนวิธีการชำระค่าโดยสารจากเดิมที่ใช้เงินสด เป็นการชำระค่าโดยสารผ่านบัตรดังกล่าว เพื่อลดการสัมผัสเหรียญกษาปณ์และธนบัตร ซึ่งเป็นสื่อแพร่เชื้อโรค เนื่องจากปัจจุบันสถานการณ์การแพร่ระบาดของโรคติดเชื้อไวรัส COVID-19 ระลอกที่ 3 ได้ทวีความรุนแรงเพิ่มขึ้นในหลายพื้นที่ ขสมก. จึงได้ขยายเวลาการยกเลิกเก็บค่าธรรมเนียมในการออกบัตรโดยสารล่วงหน้าอิเล็กทรอนิกส์ บุคคลทั่วไป และบัตรโดยสารนักเรียน นิสิต นักศึกษา อิเล็กทรอนิกส์ ออกไปอีก 2 เดือน ถึงวันที่ 30 กันยายน 2564 เพื่อช่วยลดภาระค่าใช้จ่ายให้กับประชาชน และเป็นการส่งเสริมให้มีการชำระค่าโดยสารแบบไร้เงินสดอย่างต่อเนื่อง
วันพฤหัสบดีที่ 26 พฤษภาคม 2565
พม. เร่งช่วยชายพิการช่วยเหลือตัวเองไม่ได้ ถูกพี่ชายขังไว้ภายในบ้านย่านห้วยขวาง กทม.
พม. เร่งช่วยชายพิการช่วยเหลือตัวเองไม่ได้ ถูกพี่ชายขังไว้ภายในบ้านย่านห้วยขวาง กทม.
วันนี้ (26 พ.ค. 65) เวลา 09.00 น. ที่กระทรวงการพัฒนาสังคมและความมั่นคงของมนุษย์ สะพานขาว ถนนกรุงเกษม กรุงเทพฯนางสาวแรมรุ้ง วรวัธ รองปลัดกระทรวงการพัฒนาสังคมและความมั่นคงของมนุษย์ (รองปลัด พม.)ในฐานะโฆษกกระทรวงการพัฒนาสังคมและความมั่นคงของมนุษย์ เปิดเผยว่า วานนี้ (25 พ.ค. 65) เมื่อเวลาประมาณ 21.00 น. คุณอดิศร โพธิ์อ่าน ผู้ประสานงานในพื้นที่ชุมชนเขตห้วยขวาง กรุงเทพฯ ได้ประสานมายังตนเพื่อขอความช่วยเหลือชายพิการถูกพี่ชายกักขังไว้ภายในบ้านนาน 3 วัน ทั้งนี้ ตนจึงได้สั่งการให้เจ้าหน้าที่ศูนย์ช่วยเหลือสังคม สายด่วน พม. โทร. 1300 เร่งลงพื้นที่เพื่อตรวจสอบข้อเท็จจริงร่วมกับคุณอดิศรฯ พร้อมด้วยเจ้าหน้าที่ศูนย์คุ้มครองคนไร้ที่พึ่งกรุงเทพมหานคร (บ้านมิตรไมตรีดินแดงและบ้านมิตรไมตรีห้วยขวาง) เจ้าหน้าที่ตำรวจสถานีตำรวจนครบาลห้วยขวาง เจ้าหน้าที่เทศกิจเขตห้วยขวาง ประธานชุมชนและกรรมการชุมชนสุนทรศิริที่ซอยประชาราษฏร์บำเพ็ญ 6 แยก 4 (ซอยสุนทรศิริ) แขวงห้วยขวาง เขตห้วยขวาง กรุงเทพมหานคร พบว่า ชายพิการดังกล่าว อายุ 63 ปี เป็นคนพิการทางการเคลื่อนไหวหรือทางร่างกาย สภาพร่างกายรูปร่างผอม สวมกางเกงแต่ไม่สวมเสื้อ ขาดการดูแลความสะอาดของร่างกาย พูดไม่ชัด ให้ข้อมูลได้เพียงเล็กน้อย และไม่สามารถช่วยเหลือตนเองได้ อีกทั้งมีรอยแผลถูกทำร้ายตามร่างกาย และมีลักษณะอ่อนเพลีย เนื่องจากไม่ได้รับประทานอาหารนาน 3 วัน โดยอาศัยอยู่กับพี่ชายฝาแฝด อายุ 63 ปี มีลักษณะคล้ายบุคคลมีอาการป่วยทางจิต มีพฤติกรรมเก็บตัว เหม่อลอย พูดจาวกวนเป็นบางครั้ง และอารมณ์แปรปรวน ในขณะที่มารดาเสียชีวิตจากการติดเชื้อโควิด - 19เมื่อประมาณต้นปี 2564
นางสาวแรมรุ้งกล่าวต่อไปว่า ชายพิการดังกล่าวมีบัตรประจำตัวคนพิการและได้รับเบี้ยความพิการ เดือนละ 800 บาท ปัจจุบัน บัตรประจำตัวคนพิการหมดอายุ อีกทั้งไม่ได้รับการดูแลเรื่องความสะอาด การรับประทานอาหาร และการพบแพทย์ตามนัด ซึ่งขณะที่ทีมสหวิชาชีพจะเข้าบ้านเพื่อไปช่วยเหลือชายพิการ แต่รั้วบ้านถูกใส่กุญแจล๊อคไว้จากด้านใน เนื่องจากพี่ชายไม่ยินยอมให้เปิดประตูรั้ว ทำให้เจ้าหน้าที่ตำรวจและศูนย์คุ้มครองคนไร้ที่พึ่งกรุงเทพมหานครต้องปีนรั้วเข้าทางด้านหลังเพื่อเข้าไปในบ้าน จากนั้น ได้พูดคุยเจรจาให้พี่ชายยินยอมเปิดประตูรั้วบ้าน เพื่อนำตัวชายพิการซึ่งมีแผลตามร่างกาย สภาพอ่อนแรง เนื่องจากไม่ได้ทานอาหารมานาน 3 วัน ออกจากบ้านและรีบส่งตัวเข้ารับการรักษาต่อไป
นางสาวแรมรุ้งกล่าวเพิ่มเติมว่า สำหรับการช่วยเหลือชายพิการดังกล่าว ศูนย์ช่วยเหลือสังคม สายด่วน พม. โทร. 1300 ได้ประสานศูนย์เอราวัณ รับตัวและส่งตัวเข้ารับการรักษาที่โรงพยาบาลเพชรเวช ตามสิทธิบัตรหลักประกันสุขภาพถ้วนหน้าสำหรับคนพิการ (ท.74) ซึ่งมีประวัติการรักษาต่อเนื่องที่โรงพยาบาลดังกล่าว และในระยะต่อไป จะต้องประสานศูนย์บริการสาธารณสุข 25 ห้วยขวาง ติดตามประเมินอาการ และประสานโรงพยาบาลเพชรเวช ในการติดตามการรักษาและประสานกรมส่งเสริมและพัฒนาคุณภาพชีวิตคนพิการ (พก.) เพื่อช่วยเหลือในส่วนที่เกี่ยวข้องต่อไป
วันพุธที่ 27 เมษายน 2565
ดีอีเอส ร่วม GC-ASP: Walk into ICT Industry เพิ่มทักษะและพัฒนากำลังคนด้านดิจิทัลในประเทศไทย
ดีอีเอส ร่วม GC-ASP: Walk into ICT Industry เพิ่มทักษะและพัฒนากำลังคนด้านดิจิทัลในประเทศไทย
เมื่อวันที่ 27 เมษายน 2565 นายณัฐพล ณัฏฐสมบูรณ์ รองปลัดกระทรวงดิจิทัลเพื่อเศรษฐกิจและสังคม ได้เข้าร่วมกล่าวในพิธีเปิดงาน GC-ASP: Walk into ICT Industry โดยการจัดงานดังกล่าวเป็นความร่วมมือระหว่าง บริษัท หัวเว่ยเทคโนโลยี่ (ประเทศไทย) และสหภาพโทรคมนาคมระหว่างประเทศ (ITU) เพื่อจัดฝึกอบรมให้กับเยาวชนของประเทศไทยซึ่งเป็นเยาวชนระดับอุดมศึกษาจากในกรุงเทพฯ และมหาวิทยาลัยสงขลานครินทร์ เพื่อฝึกทักษะด้านดิจิทัลและได้รับโอกาสในการเรียนรู้ ฝึกฝน และแลกเปลี่ยนความสนใจของตนเองเกี่ยวกับการประกอบอาชีพในด้าน ICT และเทคโนโลยีดิจิทัล
รองปลัดกระทรวงฯ ได้กล่าวยินดีและขอบคุณ บริษัท หัวเว่ยเทคโนโลยี่ (ประเทศไทย) และ ITU ที่จัดงานดังกล่าวและเห็นความสำคัญของการพัฒนากำลังคนด้านดิจิทัลในประเทศไทย โดยเฉพาะเยาวชน ที่จะเป็นกำลังสำคัญในการพัฒนาเศรษฐกิจดิจิทัลและขับเคลื่อนสังคมในอนาคต ทั้งนี้ กระทรวงฯ ได้มีการดำเนินโครงการต่างๆ อาทิ Coding Thailand เพื่อพัฒนาทักษะเยาวชนไทยเพื่อรองรับและปรับตัวสู่ยุคดิจิทัล
สำหรับงาน GC-ASP: Walk into ICT Industry จัดขึ้นระหว่างวันที่ 26 – 27 เมษายน 2565 ณ สำนักงานหัวเว่ย อาคาร G Tower Rama 9 กรุงเทพฯ ในรูปแบบ Hybrid มีกิจกรรมต่าง ๆ อาทิ การเสวนาของผู้เชี่ยวชาญด้าน ICT นิทรรศการ และการฝึกอบรม
*********************
วันศุกร์ที่ 3 กันยายน 2564
รมว.วธ. ให้สัมภาษณ์รายการ “ลายกนก ยกสยาม” ประเด็น นโยบายส่งเสริมผลิตภัณฑ์วัฒนธรรมไทย (CPOT) ทางสถานีโทรทัศน์ ท็อปนิวส์
ให้สัมภาษณ์รายการ “ลายกนก ยกสยาม” ประเด็น นโยบายส่งเสริมผลิตภัณฑ์วัฒนธรรมไทย (CPOT) ทางสถานีโทรทัศน์ ท็อปนิวส์
วันที่ ๒ กันยายน ๒๕๖๔ เวลา ๑๔.๐๐ น. นายอิทธิพล คุณปลื้ม รัฐมนตรีว่าการกระทรวงวัฒนธรรมให้สัมภาษณ์รายการ “ลายกนก ยกสยาม” ประเด็น นโยบายส่งเสริมผลิตภัณฑ์วัฒนธรรมไทย (CPOT) ทางสถานีโทรทัศน์ ท็อปนิวส์ ณ ห้องโถง ชั้น ๑ อาคารวัฒนธรรมวิศิษฏ์ กระทรวงวัฒนธรรม
วันพฤหัสบดีที่ 17 กุมภาพันธ์ 2565
ปลัดกอบชัยฯ เป็นประธานการประชุมผู้บริหารระดับสูงกระทรวงอุตสาหกรรม
นายกอบชัย สังสิทธิสวัสดิ์ ปลัดกระทรวงอุตสาหกรรม เป็นประธานการประชุมผู้บริหารระดับสูงกระทรวงอุตสาหกรรม
ปลัดกอบชัยฯ เป็นประธานการประชุมผู้บริหารระดับสูงกระทรวงอุตสาหกรรม
วันนี้ (17 กุมภาพันธ์ 2565) นายกอบชัย สังสิทธิสวัสดิ์ ปลัดกระทรวงอุตสาหกรรม เป็นประธานการประชุมผู้บริหารระดับสูงกระทรวงอุตสาหกรรม โดยมีนางวรวรรณ ชิตอรุณ นายจุลพงษ์ ทวีศรี นายภานุวัฒน์ ตริยางกูรศรี รองปลัดกระทรวงอุตสาหกรรม และผู้บริหารเข้าร่วมประชุม ณ ห้องประชุม อก.1 อาคารสำนักงานปลัดกระทรวงอุตสาหกรรม
โดยที่ประชุม ได้ร่วมแสดงความยินดีกับรองอธิบดี 2 ท่าน ได้แก่ รองอธิบดีกรมโรงงานอุตสาหกรรม (นายพรยศ กลั่นกรอง) รองเลขาธิการคณะกรรมการอ้อยและน้ำตาลทราย (นายนรุณ สุขสมาน) และการปรับเปลี่ยน รองอธิบดี 1 ท่าน คือ นายวิฤทธิ์ วิเศษสินธุ์ จาก รองเลขาธิการคณะกรรมการอ้อยและน้ำตาลทราย มาดำรงตำแหน่ง รองเลขาธิการสำนักงานมาตรฐานผลิตภัณฑ์อุตสาหกรรม พร้อมรับทราบ รายงานสถานการณ์และความคืบหน้า เหตุท่อน้ำมันดิบรั่วไหลใต้ทะเล รอบที่ 2 ของบริษัท สตาร์ ปิโตรเลียม รีไฟน์นิ่ง จำกัด (มหาชน) ตั้งอยู่ในนิคมอุตสาหกรรมมาบตาพุด อ.เมืองระยอง จ.ระยอง ข้อมูลสถานการณ์ผลผลิตอ้อย ความคืบหน้าโครงการบริการจัดการพลังงานติดตั้งระบบผลิตไฟฟ้าจากแสงอาทิตย์ชนิดติดตั้ง บนหลังคาของหน่วยงานในสังกัดกระทรวงอุตสาหกรรม ให้ทุกหน่วยงานเร่งรัดการใช้จ่ายงบประมาณปีงบประมาณ 2565 โดยเฉพาะงบลงทุน พร้อมกำชับให้อธิบดีทุกกรม ผวก.กนอ. และ MD SMEs Bank มอบหมายผู้เกี่ยวข้อง Stand By ติดตามการร่วมแถลงและชี้แจงตามญัตติขอเปิดอภิปรายทั่วไป #กระทรวงอุตสาหกรรม #ประชุมผู้บริหารระดับสูง
วันศุกร์ที่ 9 กรกฎาคม 2564
Cabinet approves Thailand-US Agreement on donation of COVID-19 vaccines
Cabinet approves Thailand-US Agreement on donation of COVID-19 vaccines
Government Spokesperson Anucha Burapachaisri disclosed that the cabinet, in its meeting on July 6, 2021, has made approval to an agreement with the USto accept the latter’s offeron donation ofCOVID-19vaccinesto Thailandas part of the country’s plan todonate80 million doses ofsurplus COVID-19 vaccines globally.
According to the Government Spokesperson,thesupply of COVID-19 vaccines reflects close and long-standing relations between Thailand and the US. Since the beginning of the outbreak, the US has provided assistance to Thailand throughCenters for Disease Control and Prevention(CDC)with the close collaborationwith Thai Ministry of Public Health.
With regard to the donation, concerned agencies, i.e., Ministry of Public Health and Ministry of Foreign Affairs, will collaborate with the US agencyfor immediate delivery of the vaccines, which are to bepromptlyallocated and distributed to the target groups.
On behalf of the Thai Government, the Government Spokesperson expressed appreciation for the assistance and continued cooperationofthe US and the US Embassy in Thailand.The Thai Government commits tomitigate thedisease spreadto the best of its ability, and lead Thailand out of the situation the soonest.
วันอังคารที่ 27 กรกฎาคม 2564
กระทรวงอุตสาหกรรม มอบหน้ากากอนามัยทางการแพทย์ (KN 95) และแอลกอฮอล์ฆ่าเชื้อโรค แก่โรงพยาบาลสนามสมุทรปราการรวมใจ 5 (WHA)
เพื่อใช้ป้องกันและลดการติดเชื้อให้กับบุคลากรทางการแพทย์
วันนี้ (27 กรกฎาคม 2564) เวลา 15.00 น. นางวรวรรณ ชิตอรุณ รองปลัดกระทรวงอุตสาหกรรม พร้อมด้วย นายภานุวัฒน์ ตริยางกูรศรี รองปลัดกระทรวงอุตสาหกรรม มอบหน้ากากอนามัยทางการแพทย์ (KN 95) จำนวน 10,000 ชิ้น และแอลกอฮอล์ฆ่าเชื้อโรค จำนวน 500 ลิตร เพื่อใช้ป้องกันและลดการติดเชื้อให้กับบุคลากรทางการแพทย์ แก่โรงพยาบาลสนามสมุทรปราการรวมใจ 5 (WHA) โดยมี คุณจรีพร จารุกรสกุล ประธานคณะกรรมการบริษัทและประธานเจ้าหน้าที่บริหารกลุ่มบริษัท ดับบลิวเอชเอ คอร์ปอเรชั่น จำกัด (มหาชน) เป็นผู้รับมอบ ณอาคาร WHA ถนนบางนา-ตราด กม.7 อำเภอบางพลี จังหวัดสมุทรปราการ
ทั้งนี้ โรงพยาบาลสนามดังกล่าว รองรับผู้ป่วยโควิด-19 จำนวน 1,200 คน ในกลุ่มสีเขียว พื้นที่จังหวัดสมุทรปราการ กรุงเทพฯ และปริมณฑล
วันพุธที่ 8 ธันวาคม 2564
รัฐบาลใช้การท่องเที่ยวแบบเน้นมูลค่าฟื้นฟูเศรษฐกิจจากยุคโควิด-19
วันอังคารที่ 7 ธันวาคม 2564
ต่อจากนี้ไป ขอเชิญรับฟังไทยคู่ฟ้า ค่ะ
รัฐบาลเดินหน้าฟื้นฟูเศรษฐกิจจากสถานการณ์แพร่ระบาดของโรคโควิด-19 โดยปรับกลยุทธ์ภาคการท่องเที่ยวปี 2565 จากที่ให้ความสำคัญกับจำนวนนักท่องเที่ยว เปลี่ยนเป็นให้ความสำคัญกับมูลค่าต่อหัวนักท่องเที่ยว เช่น การท่องเที่ยวแบบ Medical Tourism และ Wellness Tourism ซึ่งมีค่าใช้จ่าย 80,000-120,000 บาท/คน ควบคู่กับการดำเนินการตามยุทธศาสตร์การพัฒนาประเทศให้เป็นศูนย์กลางสุขภาพนานาชาติ หรือ Medical Hub สนับสนุนการใช้สมุนไพรไทยและบริการจากผลิตภัณฑ์สมุนไพรไทย เช่น การนวดไทยเพื่อสุขภาพ ดึงศักยภาพด้านการท่องเที่ยวของไทยและต่อยอดเป็นการท่องเที่ยวที่สร้างคุณค่า สร้างประสบการณ์ที่น่าประทับใจแก่นักท่องเที่ยว กระตุ้นกิจกรรมทางเศรษฐกิจและสร้างรายได้แก่ชุมชน
“สื่อสารภารกิจรัฐบาล” กับสำนักโฆษก สำนักเลขาธิการนายกรัฐมนตรี
วันพฤหัสบดีที่ 26 สิงหาคม 2564
การรถไฟแห่งประเทศไทยเปิดเดินรถขบวนพิเศษขนส่งสินค้าเส้นทางภาคใต้ อำนวยความสะดวกการขนส่งสินค้าและผลไม้ในช่วงฤดูกาลเก็บเกี่ยวให้แก่ประชาชนและเกษตรกรในพื้นที่
การรถไฟแห่งประเทศไทยเปิดเดินรถขบวนพิเศษขนส่งสินค้าเส้นทางภาคใต้ อำนวยความสะดวกการขนส่งสินค้าและผลไม้ในช่วงฤดูกาลเก็บเกี่ยวให้แก่ประชาชนและเกษตรกรในพื้นที่ เริ่ม 26 สิงหาคม - 1 ตุลาคมนี้
นายนิรุฒ มณีพันธ์ ผู้ว่าการรถไฟแห่งประเทศไทย การรถไฟแห่งประเทศไทย (รฟท.) กระทรวงคมนาคม เปิดเผยว่า รฟท. ได้เปิดเดินรถขบวนพิเศษนำร่องขนส่งสินค้าประเภทหีบห่อเส้นทางภาคใต้ เพื่ออำนวยความสะดวกในการขนส่งสินค้าให้แก่เกษตรกร และประชาชนในช่วงมาตรการควบคุมการแพร่ระบาดของโรคติดเชื้อไวรัส COVID-19 รวมถึงรองรับผลผลิตทางเกษตรที่จะออกมาจำนวนมากในช่วงฤดูกาลนี้ ให้สามารถขนส่งได้อย่างสะดวก รวดเร็ว ปลอดภัย โดย รฟท. จะเปิดให้บริการรถขบวนพิเศษแบบวันเว้นวัน เริ่มตั้งแต่วันที่ 26 สิงหาคม - 1 ตุลาคม 2564 มีรายละเอียด ดังนี้
เที่ยวไป
เริ่มวันที่ 26, 28, 30 สิงหาคม และวันที่ 1, 3, 5, 7, 9, 11, 13, 15, 17, 19, 21, 23, 25, 27, 29 กันยายน 2564
- ขบวนรถด่วนที่ 985 กรุงเทพ – สุไหงโกลก ออกจากกรุงเทพ เวลา 12.00 น. ถึงสุไหงโกลก เวลา 12.10 น. (วันรุ่งขึ้น)
เที่ยวกลับ
เริ่มวันที่ 28, 30 สิงหาคม วันที่ 1, 3, 5, 7, 9, 11, 13, 15, 17, 19, 21, 23, 25, 27, 29 กันยายน และวันที่ 1 ตุลาคม 2564
- ขบวนรถด่วนที่ 986 สุไหงโกลก - กรุงเทพ ออกจากสุไหงโกลก เวลา 11.40 น. ถึงกรุงเทพฯ เวลา 13.00 น. (วันรุ่งขึ้น)
ทั้งนี้ ขบวนรถขนส่งสินค้าจะให้บริการรับ-ส่งสินค้าตามสถานีรายทาง จำนวน 33 สถานี ประกอบด้วย กรุงเทพ สามเสน ชุมทางบางซื่อ บางบำหรุ ศาลายา นครปฐม บ้านโป่ง โพธาราม ราชบุรี เพชรบุรี หัวหิน ประจวบคีรีขันธ์ ชุมพร สวี หลังสวน ไชยา สุราษฎร์ธานี นาสาร บ้านส้อง คลองจันดี ชุมทางทุ่งสง ชะอวด พัทลุง ชุมทางหาดใหญ่ จะนะ เทพา ปัตตานี ยะลา รือเสาะ ตันหยงมัส สุไหงปาดี และสุไหงโกลก
นายนิรุฒกล่าวว่า รฟท. พร้อมพิจารณาเปิดให้บริการเดินรถขบวนพิเศษรับ - ส่งสินค้าเพิ่มขึ้น รวมทั้งขยายการขนส่งสินค้าไปยังภูมิภาคอื่น เพื่อช่วยบรรเทาความเดือดร้อนของประชาชนและเกษตรกร รวมถึงช่วยสนับสนุนการเชื่อมโยงสินค้าเกษตรจากผู้ผลิต และตลาดกลางสินค้าเกษตร ไปถึงมือผู้บริโภค ร้านค้า โรงแรม ร้านอาหาร และเครือข่ายตลาดกลางโดยตรง เป็นการช่วยระบายผลผลิตไม่เกิดปัญหาล้นตลาด และราคาตกต่ำ ตลอดจนเป็นการช่วยกระจายรายได้ลงสู่ชุมชน ทำให้เศรษฐกิจฐานรากเกิดความเข้มแข็ง
ท้ายนี้ รฟท. ขอให้คำมั่นสัญญาว่า พร้อมยืนเคียงข้าง ทำหน้าที่ดูแลประชาชน และเกษตรกรที่ได้รับความเดือดร้อนในทุกภาคส่วนอย่างเต็มกำลัง เพื่อให้ก้าวข้ามผ่านวิกฤตครั้งนี้ไปด้วยกัน โดยผู้สนใจใช้บริการขนส่งสินค้าโดยขบวนรถพิเศษ สามารถสอบถามข้อมูลเพิ่มเติมได้ที่ศูนย์บริการลูกค้าสัมพันธ์ หมายเลขโทรศัพท์ 1690 ตลอด 24 ชั่วโมง
วันจันทร์ที่ 12 กรกฎาคม 2564
กรุงไทย” แจ้งขอปรับปรุงรายการ “โอนเงินซ้ำ” กับบางร้านค้าที่เข้าร่วมโครงการคนละครึ่ง
จากการเปิดใช้สิทธิโครงการคนละครึ่งระยะที่ 3 ตั้งแต่วันที่ 1 กรกฎาคม 2564 พบว่า ประชาชนมีการใช้จ่ายในร้านค้าที่เข้าร่วมโครงการเพิ่มขึ้นอย่างต่อเนื่อง โดยร้านค้าใช้แอปพลิเคชัน “ถุงเงิน” ในการรับชำระเงิน
ธนาคารกรุงไทย แจ้งว่า จากการเปิดใช้สิทธิโครงการคนละครึ่งระยะที่ 3 ตั้งแต่วันที่ 1 กรกฎาคม 2564 พบว่า ประชาชนมีการใช้จ่ายในร้านค้าที่เข้าร่วมโครงการเพิ่มขึ้นอย่างต่อเนื่อง โดยร้านค้าใช้แอปพลิเคชัน “ถุงเงิน” ในการรับชำระเงิน ซึ่งระบบจะทำการสรุปยอดร้านค้าทุกสิ้นวัน เพื่อทำการโอนเงินให้ร้านค้าในวันถัดไป
ทั้งนี้ เมื่อวันที่ 5 กรกฎาคมที่ผ่านมา เวลาประมาณ 16.00 น. ระบบฮาร์ดแวร์สำหรับการโอนเงินแบบ bulk payment ของธนาคารเกิดขัดข้อง และระหว่างที่ทำการแก้ไขเกิดการโอนเงินซ้ำซ้อนให้กับบางร้านค้าที่เข้าร่วมโครงการคนละครึ่ง ซึ่งเป็นการชำระเงินเกินกว่ายอดที่มีการใช้จ่ายจริงให้กับร้านค้า โดยระบบได้ตรวจพบและแก้ไขในเวลาอันรวดเร็ว อย่างไรก็ตาม มีร้านค้าบางส่วนที่ยังไม่สามารถแก้ไขรายการได้ ธนาคารจึงจะดำเนินการติดต่อร้านค้าดังกล่าว โดยเจ้าหน้าที่พนักงานที่ได้รับมอบหมายผ่านทางโทรศัพท์ หรือนัดเข้าพบลูกค้า เพื่อชี้แจงรายละเอียดและขอปรับปรุงรายการให้ถูกต้องต่อไป ธนาคารขออภัยในความไม่สะดวกมา ณ ที่นี้
วันพฤหัสบดีที่ 28 กรกฎาคม 2565
ลงนามถวายพระพรชัยมงคล เนื่องใน “วันเฉลิมพระชนมพรรษา”
ลงนามถวายพระพรชัยมงคล เนื่องใน “วันเฉลิมพระชนมพรรษา”
วันนี้ (28 กรกฎาคม 2565) นายแพทย์เกียรติภูมิ วงศ์รจิต ปลัดกระทรวงสาธารณสุขพร้อมด้วยอธิบดีทุกกรมภายใต้สังกัดกระทรวงสาธารณสุข ร่วมลงนามถวายพระพรชัยมงคลเนื่องในโอกาสวันเฉลิมพระชนมพรรษา พระบาทสมเด็จพระเจ้าอยู่หัว ประจำปีพุทธศักราช 2565 ณ ศาลาสหทัยสมาคม กรุงเทพมหานคร ***********
วันอังคารที่ 30 พฤศจิกายน 2564
บสอ.เตือนข้อความชักชวนทำงานทางสื่อออนไลน์
บสอ.แจ้งเตือนผู้ติดตามเพจ บสอ. โดยเมื่อวันที่ 28 พฤศจิกายน 2564 เวลาประมาณ 11.45 น. มีข้อความอันไม่พึงประสงค์ได้ถูกส่งออกไปในนามสื่อออนไลน์ของ บสอ. (Facebook Fanpage : Islamicbank.asset) ซึ่งเป็นเพจของ บสอ. ทำให้ผู้ติดตามเพจบางรายอาจเกิดความเข้าใจผิด
บริษัท บริหารสินทรัพย์ ธนาคารอิสลามแห่งประเทศไทย จำกัด (บสอ. หรือ ไอแอม) แจ้งเตือนผู้ติดตามเพจ บสอ. โดยเมื่อวันที่ 28 พฤศจิกายน 2564 เวลาประมาณ 11.45 น. มีข้อความอันไม่พึงประสงค์ได้ถูกส่งออกไปในนามสื่อออนไลน์ของ บสอ. (Facebook Fanpage : Islamicbank.asset) ซึ่งเป็นเพจของ บสอ. ทำให้ผู้ติดตามเพจบางรายอาจเกิดความเข้าใจผิดและเกิดความเข้าใจที่คลาดเคลื่อนเกี่ยวกับการดำเนินธุรกิจของ บสอ. โดยข้อความที่ถูกส่งออกเป็นการชักชวนให้บุคคลทั่วไปสามารถสร้างรายได้จากที่บ้านในรูปแบบที่ผู้ส่งกำหนด ซึ่ง บสอ. ไม่ได้ดำเนินธุรกิจในรูปแบบดังกล่าว
ทั้งนี้หากมีข้อสงสัยสามารถติดต่อได้ที่ โทร.02 055 5999 หรือช่องทาง Line Official Account @iamasset หรือ www.iam-asset.co.th สำหรับเพจของ บสอ. ขณะนี้กลับมาใช้งานได้ตามปกติ โดยสามารถกดติดตามเพจของ บสอ. ได้ที่ Facebook Fanpage : Islamicbank.asset
วันพุธที่ 10 พฤศจิกายน 2564
รัฐมนตรีว่าการกระทรวงยุติธรรม ติดตามคดีรถหรู กำชับกรมสอบสวนคดีพิเศษ เร่งทำให้เสร็จภายใน 6 เดือน
รัฐมนตรีว่าการกระทรวงยุติธรรม ติดตามคดีรถหรู กำชับกรมสอบสวนคดีพิเศษ เร่งทำให้เสร็จภายใน 6 เดือน ผิดว่ากันตามผิดไม่มีรังแกกัน ขอผู้ครอบครองรีบมาชี้แจง ให้กรมรายงานความคืบหน้าทุก 2 สัปดาห์ เผยสอบเสร็จส่งอัยการแล้ว 167 คดี มูลค่า 800 ล้านบาท
เมื่อวันที่ 10 พฤศจิกายน 2565 เวลา 10.00 น. ที่กระทรวงยุติธรรม มีการประชุมคณะผู้บริหารกระทรวงยุติธรรม โดยมีนายสมศักดิ์ เทพสุทิน รัฐมนตรีว่าการกระทรวงยุติธรรม เป็นประธานการประชุม พร้อมด้วย ว่าที่ ร.ต.ธนกฤต จิตรอารีย์รัตน์ เลขานุการ รมว.ยุติธรรม นายธนวัชร นิติกาญจนา ที่ปรึกษา รมว.ยุติธรรม นายวัลลภ นาคบัว รองปลัดกระทรวงยุติธรรม อธิบดีกรมต่างๆและผู้บริหาร เข้าร่วมประชุม
นายสมศักดิ์ ได้ติดตามความคืบหน้าคดีรถหรู ที่ถือเป็นนโยบายหลักในการเร่งจัดการคดีให้เรียบร้อยหลังจากที่มอบหมายให้ นพ.ไตรยฤทธิ์ เตมหิวงศ์ อธิบดีกรมสอบสวนคดีพิเศษ (ดีเอสไอ) เร่งดำเนินการให้เรียบร้อยภายใน 6 เดือน โดยขอให้ดีเอสไอรายงานความคืบหน้าทุก 2 สัปดาห์ เผื่อกรณีมีปัญหาติดขัดอะไรจะได้เร่งแก้ไขโดยเร็ว คัดไหนผิดก็ยึดตกเป็นของหลวง ไม่มีการรังแกกัน ดังนั้นผู้ที่ครอบครองรถต้องรีบเข้ามาให้ปากคำมาให้ข้อมูล การเร่งคดีเพื่อให้จบกระบวนการทำงานของดีเอสไอ ซึ่งความคืบหน้าคดีรถหรูล่าสุด กรมศุลกากรประเมินราคาและภาษีแล้ว 1,428 คัน ทางดีเอสไอได้มอบหมายผู้เชี่ยวชาญคดีพิเศษดำเนินการสอบสวนแล้ว 854 คดี พบผู้ต้องหาเป็นนิติบุคคล 113 ราย และเป็นบุคคลธรรมดา 1 ราย รวม 114 ราย และได้ตั้งเป็นคดีพิเศษ 207 คดี สอบสวนเสร็จสิ้นและส่งสำนวนให้พนักงานอัยการแล้ว 167 สำนวนคดี มูลค่าประมาณ 800 ล้านบาท สำนวนอยู่ระหว่างการสอบสวนคดีพิเศษ 40 คดี และสำนวนอยู่ระหว่างมอบหมายผู้รับผิดชอบ 367 คดี
วันพุธที่ 20 ตุลาคม 2564
“ชัยวุฒิ” ชู 5G จิ๊กซอว์สำคัญดันจีดีพีโต-หนุนแข่งขันในเวทีโลก
“ชัยวุฒิ” ชู 5G จิ๊กซอว์สำคัญดันจีดีพีโต-หนุนแข่งขันในเวทีโลก
“ชัยวุฒิ” รมว.ดีอีเอส เปิดไอเดียชู 5G และเทคโนโลยีใหม่ จะเป็นจิ๊กซอว์ชิ้นสำคัญหนุนจีดีพีประเทศ คาดโตไม่ต่ำกว่า 5.5 เท่า ภายในปี 2578 เพิ่มขีดความสามารถแข่งขันในเวทีโลก และอีก 10 ปีจากนี้สร้างการจ้างงานคนดิจิทัลเพิ่ม 130,000 ตำแหน่ง
นายชัยวุฒิ ธนาคมานุสรณ์ รัฐมนตรีว่าการกระทรวงดิจิทัลเพื่อเศรษฐกิจและสังคม (ดีอีเอส) กล่าวว่า เทคโนโลยี 5G จะเข้ามามีบทบาทสำคัญในการขับเคลื่อนเศรษฐกิจของไทย และเพิ่มศักยภาพการแข่งขันในเวทีโลก โดยจะเห็นได้ชัดเจนยิ่งขึ้นจากการพัฒนาภาคอุตสาหกรรม การค้าการลงทุนในพื้นที่เขตพัฒนาพิเศษภาคตะวันออก (EEC) โดยคาดว่า 5G จะช่วยเพิ่มมูลค่า GDP ให้กับประเทศไทย ได้ไม่ต่ำกว่า 5.5 เท่าภายในปี 2578
ทั้งนี้ การประยุกต์ใช้ประโยชน์จากเทคโนโลยี 5G จะถูกนำไปใช้ในอุตสาหกรรมต่างๆ มีการใช้ IOT ต่างๆ ในระบบเกษตรอ้จฉริยะ (สมาร์ทฟาร์ม) เป็นต้น โดยคาดว่าภายในปี 2573 ตลาด 5G ในประเทศจะมีมูลค่ากว่า 6.5 แสนล้านบาท และสร้างการจ้างงานใหม่ด้านดิจิทัลกว่า 130,000 ตำแหน่ง เนื่องจากการใช้งานสมาร์ทโฟนที่มากขึ้น และการใช้งานอุปกรณ์อัจฉริยะที่ต้องอาศัย 5G ในภาคอุตสาหกรรม มีการใช้โดรนเชิงพาณิชย์ และสื่อบันเทิงต่างๆ จะมาใช้การสตรีมมิ่งผ่าน 5G
“นี่เป็นเรื่องสำคัญ เราเชื่อว่าการขับเคลื่อน GDP ของประเทศต้องเกิดจากเทคโนโลยี 5G และการนำเทคโนโลยีสมัยใหม่มาใช้ ถ้าเราไม่ทำ สิ่งต่างๆ จะเกิดขึ้นไม่ได้ และทำให้เกิดการเสียโอกาสไปหลายแสนล้านบาท ถ้าเราไม่ขับเคลื่อน 5G ให้พร้อมกับการแข่งขันเวทีโลก” นายชัยวุฒิกล่าว
ขณะเดียวกัน ในส่วนของภาคของประชาชนซึ่งเป็นผู้ใช้งาน ก็จะได้รับประโยชน์จากการที่ภาครัฐเดินหน้าลงทุนด้านโครงสร้างพื้นฐานดิจิทัลอย่างต่อเนื่อง รวมถึงการผลักดันให้ขยายเครือข่าย 5G ให้ครอบคลุมทั่วประเทศ ซึ่งจะทำให้มีแบนด์วิธที่เพิ่มขึ้น มีต้นทุนค่าใช้จ่ายในการใช้บริการสื่อสารข้อมูล (ดาต้า) ที่ต่ำลง และรองรับการใช้งานรูปแบบใหม่ๆ ได้มากขึ้น ทำให้คนไทยสะดวกสบายขึ้น ในการติดต่อสื่อสาร รวมถึง 5G ที่ทำให้ผู้ใช้บริการเข้ามาในระบบได้มากขึ้น
นายชัยวุฒิ กล่าวย้ำว่า รัฐบาลให้ความสำคัญกับการพัฒนาเทคโนโลยี 5G และนำมาใช้ให้เกิดประโยชน์กับประชาชน เพราะเชื่อว่าสิ่งนี้เป็นหัวใจในการพัฒนาประเทศ ในการขับเคลื่อนเศรษฐกิจดิจิทัล ในการขับเคลื่อนการเติบโตเศรษฐกิจภายในประเทศให้ GDP ก้าวไปข้างหน้าได้ และที่สำคัญเป้าหมายสูงสุดไม่ได้มีแค่เศรษฐกิจเติบโต แต่ยังคาดหวังว่าประเทศไทยจะเป็นศูนย์กลางของเมืองอัจฉริยะในภูมิภาคอาเซียนนี้ให้ได้อย่างแท้จริง
**********************
วันอาทิตย์ที่ 7 สิงหาคม 2565
“ชัยวุฒิ” ลุยต่อจัดระเบียบสายสื่อสาร จ.หนองคาย “ชัยวุฒิ” รมว.ดีอีเอส ลุยต่อเนื่องสั่งการ NT เร่งจัดระเบียบสายสื่อสารหลายพื้นที่ใน จ.หนองคาย ประกาศปีหน้าเก็บสายลงใต้ดินครบ
“ชัยวุฒิ” ลุยต่อจัดระเบียบสายสื่อสาร จ.หนองคาย
“ชัยวุฒิ” รมว.ดีอีเอส ลุยต่อเนื่องสั่งการ NT เร่งจัดระเบียบสายสื่อสารหลายพื้นที่ใน จ.หนองคาย ประกาศปีหน้าเก็บสายลงใต้ดินครบ
นายชัยวุฒิธนาคมานุสรณ์รัฐมนตรีว่าการกระทรวงดิจิทัลเพื่อเศรษฐกิจเเละสังคม(ดีอีเอส) ลงพื้นที่ตรวจสภาพความเรียบร้อยสายสื่อสารพื้นที่จังหวัดหนองคาย บริเวณถนนประจักษ์และถนนมีชัยซึ่งเป็นพื้นที่ที่มีปัญหาสายสื่อสารไม่เป็นระเบียบ
ทั้งนี้กระทรวงดิจิทัลฯโดยบมจ.โทรคมนาคมเเห่งชาติ(NT)ดำเนินการโครงการส่งเสริมการท่องเที่ยวและปรับปรุงภูมิทัศน์ของเทศบาลเมืองหนองคายเส้นทางถนนประจักษ์(จากแยกเวียดนามอนุสรณ์ถึงแยกวัดโพธิ์ชัย)ระยะทาง1,600เมตรและดำเนินการเสร็จเรียบร้อยแล้วและล่าสุดอยู่ระหว่างดำเนินการในส่วนของโครงการนำสายสื่อสารลงดินถนนมีชัยระยะทาง5,000เมตรและถนนประจักษ์(จากแยกวัดโพธิ์ชัยถึงซอยหลังวัดโพธิ์ศรี)ระยะทาง1,556เมตร
“วันนี้ผมมาที่จังหวัดหนองคายมาตรวจโครงการจัดระเบียบสายสื่อสารต้องการเอาสายสื่อสารลงใต้ดินซึ่งวันนี้เราก็ได้ทำท่อไปแล้วประมาณ1.6กิโลเมตรที่ถนนประจักษ์เสร็จเรียบร้อยขณะนี้อยู่ระหว่างดำเนินการจัดทำอีกเส้นหนึ่งเรียกว่าโครงการเฉลิมพระเกียรติในส่วนของถนนมีชัยซึ่งเราจะทำท่อเอาสายลงใต้ดินระยะทางประมาณ5กิโลเมตรแต่ตอนนี้ยังไม่ทำต้องมาจัดระเบียบสายให้เรียบร้อยก่อน”นายชัยวุฒิกล่าว
โดยประกาศเป้าหมายว่าปี2566สายทั้งหมดที่เห็นรกรุงรังจะลงไปอยู่ใต้ดินหมดซึ่งดำเนินการโดยNTซึ่งโอเปอร์เรเตอร์มือถือต่างๆก็จะมาเช่าใช้ท่อใต้ดินร่วมกันไม่มีสายรกรุงรังอีกต่อไปเพื่อทัศนียภาพที่สวยงามของจังหวัดหนองคายเเละเพื่อความปลอดภัยของประชาชน
**************
วันศุกร์ที่ 19 สิงหาคม 2565
นายกรัฐมนตรีมอบหมายโฆษก​รัฐบาล​ เป็นผู้แทนแสดงความเสียใจ​ ต่อครอบครัวเมทะนี​
นายกรัฐมนตรีมอบหมายโฆษก​รัฐบาล​ เป็นผู้แทนแสดงความเสียใจ​ ต่อครอบครัวเมทะนี​
วันศุกร์ที่ 19 สิงหาคม 2565 เวลา 18:30 น. นายกรัฐมนตรีมอบหมาย นายอนุชา บูรพชัยศรี รองเลขาธิการนายกรัฐมนตรีฝ่ายการเมือง ปฏิบัติหน้าที่โฆษกประจำสำนักนายกรัฐมนตรี เป็นผู้แทนแสดงความเสียใจต่อครอบครัวเมทะนี ที่สูญเสีย นายสมบัติ เมทะนี นักแสดง ศิลปินแห่งชาติ สาขาศิลปะการแสดง ประจำปี 2559 และร่วมพิธีสวดอภิธรรม ณ วัดพระศรีมหาธาตุวรมหาวิหาร เขตบางเขน กรุงเทพมหานคร​
..................
วันจันทร์ที่ 30 สิงหาคม 2564
กรมทางหลวง ขยาย 4 ช่องจราจร ทางหลวงหมายเลข 214 ตอน อำเภอท่าตูม - อำเภอจอมพระ จังหวัดสุรินทร์ แล้วเสร็จ
รองรับขนส่งชายแดนไทย - กัมพูชา
นายสราวุธ ทรงศิวิไล อธิบดีกรมทางหลวง กระทรวงคมนาคม เปิดเผยว่า กรมทางหลวง (ทล.) โดยสำนักก่อสร้างทางที่ 2 ดำเนินการก่อสร้างขยายทางหลวงหมายเลข 214 ตอนอำเภอท่าตูม - อำเภอจอมพระ จังหวัดสุรินทร์ ระยะทาง 21.7 กิโลเมตร เสร็จเรียบร้อยแล้ว ตามนโยบายของนายศักดิ์สยาม ชิดชอบ รัฐมนตรีว่าการกระทรวงคมนาคม ซึ่งเป็นโครงการบูรณาการพัฒนาด้านคมนาคมและระบบโลจิสติกส์ เชื่อมโยงเส้นทางสายย่อยเข้าสู่ทางสายหลัก อำนวยความสะดวกแก่ผู้ใช้ทางให้สามารถเดินทางจากอำเภอสู่จังหวัด ได้ในระยะเวลาอันรวดเร็ว
สำหรับทางหลวงหมายเลข 214 เป็นโครงข่ายคมนาคมเชื่อมโยงระหว่างภาคตะวันออกเฉียงเหนือตอนกลาง - ตอนล่าง โดยเริ่มจากเขตเทศบาลเมืองกาฬสินธุ์ อำเภอเมือง จังหวัดกาฬสินธุ์ ผ่านจังหวัดร้อยเอ็ด และสิ้นสุดที่ด่านพรมแดนช่องจอม อำเภอกาบเชิง จังหวัดสุรินทร์ ระยะทางตลอดเส้นทาง 264.66 กิโลเมตร ปัจจุบันประชาชนนิยมใช้เป็นเส้นทางการค้าชายแดนไทย - กัมพูชา ทำให้มีผู้ใช้เส้นทางสายนี้เพิ่มขึ้นในระยะเวลาอันรวดเร็ว ส่งผลให้เกิดปัญหาจราจรติดขัด ทำให้ผู้ใช้ทางไม่ได้รับความสะดวกในการเดินทาง ทล. เห็นถึงความสำคัญจึงดำเนินการก่อสร้างขยายทางหลวง ตอนอำเภอท่าตูม - อำเภอจอมพระ ตั้งแต่ กม. ที่ 142+684 - กม. ที่ 164+436 รวมระยะทาง 21.7 กิโลเมตร จากเดิม 2 ช่องจราจร เป็นมาตรฐานทางชั้นพิเศษ 4 ช่องจราจร(ไป - กลับ) ผิวทาง Asphalt Concrete Surface กว้างช่องละ 3.50 เมตร พร้อมปรับปรุงเกาะกลาง มีผิวทาง และไหล่ทางเป็น Asphaltic Concrete ไหล่ทางด้านในกว้าง 0.50 เมตร ส่วนไหล่ทางด้านนอกกว้าง 2.50 เมตร พร้อมติดตั้งไฟฟ้าแสงสว่างบนทางหลวง งบประมาณ 736,912,000 บาท
โครงการดังกล่าวทำให้เกิดระบบทางหลวงที่ทันสมัย เชื่อมโยงโครงข่ายคมนาคมขนส่งให้มีประสิทธิภาพกระจายความเจริญและการพัฒนาสู่ภูมิภาค อีกทั้งระบบคมนาคมขนส่งทางถนนสามารถรองรับ
การพัฒนาเศรษฐกิจในอนาคต ส่งเสริมการพัฒนาอุตสาหกรรมและการท่องเที่ยว รวมถึงเกิดประโยชน์แก่ผู้สัญจรในเส้นทาง ทำให้ประหยัดเวลาและค่าใช้จ่ายในการคมนาคมขนส่ง เพิ่มความสะดวกในการเดินทาง เพื่อสนับสนุนการพัฒนาเศรษฐกิจและสังคมของประเทศอย่างมั่นคง
วันพฤหัสบดีที่ 28 กรกฎาคม 2565
รฟท. ถูกชายชุดดำขัดขวางการปฏิบัติหน้าที่ จากกรณีมีผู้บุกรุกเข้ามาใช้ที่ดินของ รฟท.
บริเวณริมถนนวัฒนธรรม (เทิดพระเกียรติ) โดยไม่ถูกกฎหมาย
นายเอกรัช ศรีอาระยันพงษ์ ผู้อำนวยการศูนย์ประชาสัมพันธ์ การรถไฟแห่งประเทศไทย (รฟท.) กระทรวงคมนาคม เปิดเผยว่า เมื่อวันที่ 27 กรกฎาคม 2565 เวลา 09.00 น. เจ้าหน้าที่ รฟท.โดยสำนักงานอาณาบาล ฝ่ายการช่างโยธา และตำรวจรถไฟ ได้ลงพื้นที่ติดตามการแก้ปัญหาการบุกรุกและใช้ประโยชน์จากที่ดินของ รฟท.บริเวณริมถนนวัฒนธรรม (เทิดพระเกียรติ) โดยไม่ถูกกฎหมายโดยไม่ได้รับอนุญาต บริเวณริมถนนวัฒนธรรม (เทิดพระเกียรติ) โดยได้ดำเนินการเข้าล้อมรั้วและขับไล่ผู้บุกรุกออกจากพื้นที่ เพื่อปกป้องทรัพย์สินของ รฟท.ตามนโยบายนายนิรุฒ มณีพันธ์ ผู้ว่าการรถไฟแห่งประเทศไทย ที่ให้ความสำคัญในการดูแลทรัพย์สินของรถไฟให้เกิดประโยชน์สูงสุดต่อส่วนรวม
อย่างไรก็ตาม ในการลงพื้นที่แก้ปัญหาผู้บุกรุกในวันนี้ มีกลุ่มชายชุดดำ จำนวนประมาณ 20 คนทำการขัดขวางการล้อมรั้ว และใช้วาจาขมขู่จะใช้ความรุนแรงต่อเจ้าหน้าที่ รฟท.ที่จะเข้ามาดำเนินการแก้ปัญหาการบุกรุก ซึ่งเจ้าหน้าที่ รฟท.จะดำเนินการตามขั้นตอนของกฎหมายต่อไป
ทั้งนี้ ในพื้นที่ดังกล่าวได้พบผู้บุกรุกจำนวน 2 ราย รวมพื้นที่บุกรุกทั้งหมด 4.22 ไร่ รายแรกมีการบุกรุกพื้นที่ของ รฟท.ขนาด 1,500 ตารางเมตร และอีกรายได้บุกรุกพื้นที่ขนาด 5,250 ตารางเมตร อีกทั้งยังพบพฤติกรรมนำที่ดินของ รฟท. ไปปล่อยเช่าช่วงเชิงพาณิชย์อย่างไม่ถูกต้อง โดยให้ยูทูบเบอร์ชื่อดังรายหนึ่งเปิดเป็นร้านหมูกระทะ และยังปล่อยเช่าเปิดเป็นเต็นท์รถอีก 5 เต็นท์ รวมถึงอู่ซ่อมรถอีก 1 แห่ง
ที่ผ่านมารฟท. ได้เข้าไปแก้ปัญหาโดยยึดหลักความถูกต้องและตามระเบียบขั้นตอนของกฎหมายอย่างเคร่งครัด ทั้งนี้ ได้เข้าแจ้งความดำเนินคดีที่สถานีตำรวจนครบาลห้วยขวาง กองบังคับการตำรวจนครบาล 1 พร้อมกับนำเอกสารไปติดประกาศแจ้งเตือนให้ผู้บุกรุกดำเนินการขนย้ายทรัพย์สินออกแต่ผู้บุกรุกไม่ปฏิบัติตาม และเข้าใช้พื้นที่โดยไม่ได้รับอนุญาต รวมทั้ง นำไปปล่อยเช่าช่วงต่อ ซึ่งเป็นการกระทำที่ผิดกฎหมาย จึงเป็นเหตุให้ รฟท.ต้องปกป้องทรัพย์สินขององค์กร จึงได้เข้าไปดำเนินการล้อมรั้ว และดำเนินการขับไล่ พร้อมกับถ่ายภาพและบันทึกวิดีโอไว้เป็นหลักฐาน เพื่อปกป้องทรัพย์สินของรฟท.ซึ่งเป็นทรัพย์สินของแผ่นดินให้เกิดความถูกต้อง
ท้ายนี้ รฟท. ขอย้ำว่าในการดำเนินการแก้ไขปัญหาการบุกรุกที่ดินทุกพื้นที่ รฟท.ได้มีแนวทางปฏิบัติโดยยึดหลักตามความถูกต้องของกฎหมาย ควบคู่กับหลักจริยธรรมและธรรมาภิบาล เพื่อให้เกิดความเท่าเทียม เสมอภาค ไม่มีการเลือกปฏิบัติ และสามารถดูแลพิทักษ์ทรัพย์สินของ รฟท.เพื่อให้เกิดประโยชน์สูงสุดต่อองค์กร ประชาชน และประเทศชาติ
วันพุธที่ 15 มิถุนายน 2565
ชัยวุฒิ เผย เร่ง กม. ลูก ผ่อนปรน PDPA สำหรับ เอสเอ็มอี-วิสาหกิจชุมชน คาดใช้จริงต้นสัปดาห์หน้า
ชัยวุฒิ เผย เร่ง กม. ลูก ผ่อนปรน PDPA สำหรับ เอสเอ็มอี-วิสาหกิจชุมชน คาดใช้จริงต้นสัปดาห์หน้า
นายชัยวุฒิธนาคมานุสรณ์รัฐมนตรีว่าการกระทรวงดิจิทัลเพื่อเศรษฐกิจและสังคมย้ำอีกครั้งPDPAมีเจตนาไม่สร้างภาระเอสเอ็มอีและวิสาหกิจชุมชนคณะกรรมการคุ้มครองข้อมูลส่วนบุคคลเห็นชอบและได้ส่งกม.ลูกเพื่อรอลงประกาศในราชกิจจานุเบกษาแล้ว มีทั้งกม.ผ่อนปรนPDPAสำหรับเอสเอ็มอี-วิสาหกิจชุมชนและรวมทั้งเรื่องผ่อนปรนโทษคาดว่าประกาศมีผลบังคับใช้ต้นสัปดาห์หน้า
นายชัยวุฒิกล่าวว่าพ.ร.บ.คุ้มครองข้อมูลส่วนบุคคลพ.ศ. 2562 (PDPA) ที่บังคับใช้ตั้งแต่วันที่1มิ.ย.65มีเจตจำนงชัดเจนที่ต้องการให้PDPAเกิดประโยชน์กับประชาชนในขณะเดียวกันมุ่งให้ผู้ที่เกี่ยวข้องมีภาระในการปฎิบัติตามกฎหมายน้อยที่สุดสะท้อนการเริ่มบังคับใช้ในช่วงแรกที่ไม่ควรเป็นภาระมากเกินไปเน้นการให้ความรู้และตักเตือนจากการเร่งรัดทราบว่าขณะนี้มีกม.ลูก4ฉบับที่คณะกรรมการคุ้มครองข้อมูลส่วนบุคคลได้เห็นชอบในสัปดาห์ที่แล้วและอยู่ระหว่างรอลงราชกิจจาประกาศบังคับใช้คาดว่าจะลงราชกิจจาประกาศใช้ในต้นสัปดาห์หน้าโดยมีเรื่องการผ่อนปรนPDPAสำหรับเอสเอ็มอี-วิสาหกิจชุมชนและเรื่องการผ่อนปรนโทษที่เน้นการตักเตือนด้วย
สำหรับ(ร่าง)ประกาศชุดแรกที่ปิดรับฟังความคิดเห็นเรียบร้อยแล้วคณะกรรมการคุ้มครองข้อมูลส่วนบุคคลได้เห็นชอบและระหว่างรอการประกาศใช้เป็นกฎหมายลูกได้แก่ ได้แก่1.(ร่าง)ประกาศคณะกรรมการคุ้มครองข้อมูลส่วนบุคคลเรื่องการยกเว้นการบันทึกรายการของผู้ควบคุมข้อมูลส่วนบุคคลซึ่งเป็นกิจการขนาดเล็กพ.ศ. .... 2.(ร่าง)ประกาศคณะกรรมการคุ้มครองข้อมูลส่วนบุคคลเรื่องหลักเกณฑ์และวิธีการในการจัดทำและเก็บรักษาบันทึกรายการของกิจกรรมการประมวลผลข้อมูลส่วนบุคคลสำหรับผู้ประมวลผลข้อมูลส่วนบุคคลพ.ศ. ....และ3.(ร่าง)ประกาศคณะกรรมการคุ้มครองข้อมูลส่วนบุคคลเรื่องมาตรการรักษาความมั่นคงปลอดภัยของผู้ควบคุมข้อมูลส่วนบุคคลพ.ศ. ....4.(ร่าง)ประกาศหลักเกณฑ์มาตรการบังคับและพิจารณาลงโทษทางปกครองพ.ศ. .....
นอกจากนี้ยังมีกม.ลูกที่สำคัญอีก4ฉบับจะทยอยประกาศบังคับใช้และคาดว่าจะสามารถดำเนินการเรื่องกม.ลูกทั้งหมด8ฉบับดังกล่าวได้ภายในเดือนมิถุนายนนี้
สำหรับเรื่องบทลงโทษทั้งทางแพ่งและอาญาที่ผู้ประกอบการมีความกังวลขอย้ำอีกครั้งว่าในทางปฏิบัติถ้าผู้ประกอบการมีการระวังข้อมูลลูกค้าพนักงานและประชาชนไม่ให้รั่วไหลไม่ให้ถูกนำไปใช้ในทางที่ผิดก็ไม่ต้องกังวลในโทษต่างๆของPDPA
ในเชิงนโยบายและแนวทางการดำเนินงานของสำนักงานคุ้มครองข้อครองข้อมูลส่วนบุคคลมุ่งให้ผู้ที่เกี่ยวข้องมีภาระในการปฎิบัติตามกฎหมายน้อยที่สุดสะท้อนการเริ่มบังคับใช้ในช่วงแรกที่ไม่ควรเป็นภาระมากเกินไปผ่อนปรนโทษต่างๆเน้นการให้ความรู้และตักเตือน
“ในขณะเดียวกันขอเตือนผู้คิดแสวงหาประโยชน์จากPDPAในการนำเรื่องไปฟ้องร้องก็ต้องระวังการถูกฟ้องกลับเพราะการตัดสินโทษทางแพ่งและอาญาเป็นกระบวนการของศาลเป็นไปตามการตัดสินและดุลพินิจของศาลซึ่งมีการพิจารณาจากข้อเท็จจริงต่างๆพยานหลักฐานเจตนา”รัฐมนตรีชัยวุฒิกล่าว
**************